Romeinse stadsruïnes langs Tunisiese kus ontdekFoto: Skeeze/Pixabay.com State, monumente en sowat 100 tenks garoem, ŉ soort gefermenteerde vis wat met speserye behandel is, is Donderdag in die Middellandse See ontdek. Die ruïnes aan die noordoostelike kus van Tunisië strek oor 20 ha en bevestig nou argeoloë se teorie dat die stad Neapolis gedeeltelik deur ŉ tsunami die vierde eeu ná Christus in puin gelê is. Die tsunami wat die kus op 21 Julie in 365 n.C. getref het, het Aleksandrië in Egipte en Kreta, ŉ Griekse eiland, ook sleg laat deurloop. Die Tunisies-Italiaanse argeologie-ekspedisie is verheug oor die ontdekking wat die span dié week aan die kus van Noord-Afrika naby die hedendaagse stad Nabeul gemaak het. Uit die vonds kon die argeoloë aflei dat Neapolis die hoofsetel was vir die voorsiening van garoem en soutvis aan Rome. Dit was uiters gewilde lekkernye in die antieke Rome en het waarskynlik Neapolis van sy rykdom voorsien. Die span argeoloë soek sedert 2010 na die hawe van Neapolis, maar het dit nou eers ontdek danksy gunstige weersomstandighede hierdie somer in die Noordelike Halfrond.